Fartsynder fik bøde på 3000 kr. , Silkeborg
Af: Adam HaffMandag d. 17. september 2012, 14.04
Fartsynder fik bøde på 3000 kr. Fartbølle må bøde 10.000 kroner
120 km/t gennem byen
Fodlænke fik chauffør til at give den gas
En 57-årig mand hævdede i byretten, at betjent ikke havde styr på fart-måling i Katrinedal
En 57-årig mands forsøg på at undgå det nærmest uundgåelige slog fejl.	Sjældent slipper trafikanter af krogen, når de hævder, at politiet må have begået fejl i fartmålinger. Og det lykkedes heller ikke for en 57-årig mand, der i byretten holdt på, at han ikke havde kørt for stærkt på Vellingvej gennem Katrinedal.	1. marts foretog politiet hastighedskontrol på stedet. Landbetjent Michael Rosenberg målte bilen til at køre med en gennemsnitsfart på 74 kilometer i timen gennem Katrinedal og altså noget over de tilladte 50 km/t. Det udløste et klip i kørekortet.	Bilisten hævdede, at der måtte være tale om en misforståelse. Politiet måtte have målt farten på en helt anden bil, for han havde kun kørt 40-50 km i timen, forklarede han i retten.	Michael Rosenberg fortalte i retten, at der ofte køres for stærkt på strækningen. Det fører tit til nabo-klager og til hyppige fartkontroller. Den aktuelle fartmåling havde landbetjenten foretaget i civil bil.	Han havde målt efter alle kunstens regler. Og nej, der havde ikke ligget biler mellem ham og fartsynderen.	Han havde kørt lige bagved og havde under hele turen haft »visuel kontakt«, som det hedder i det sprog. Fartmålings-udstyret var blevet kontrol-målt, sådan som det skal.	Bilisten havde kørt en strækning på 485 meter på 23,34 sekunder - og det svarer altså til en gennemsnitsfart på 74,80 km/t.	Det styrkede ikke bilistens sag, at han et halvt år før målingen i Katrinedal havde fået en fartbøde, og at han inden for de seneste tre år har fået tre klip i kørekortet.	Manden blev dømt og fik en bøde på 3000 kroner og blev frakendt førerretten betinget i tre år.	Han skal derfor bestå en ny køreprøve, før han må køre bil igen.	Hvad mener du?
SIF henter OB-spiller Radio: Cheftræner snart på plads i SIF
SIF-chok: Heinze færdig for resten af sæsonen
SIF tager Skanderborg-angriber med til Portugal